Diari Oficial de la Generalitat Valenciana


Sumari del DOGV 5814, del 25-07-2008 (2008/7959)

Concurs. Programa d'Actuació Integrada UE R-1-B.
------------------------------------------------

### Dades del document

Número de DOGV
:   5814

Data del DOGV
:   25-07-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/7959


Data del document
:   05-06-2008

Organisme emissor
:   Ajuntament de la Pobla Tornesa

Tipus de document
:   Concurs

Descriptors 

:   * Pobla Tornesa, la
    * pla d'urbanisme
    * obres públiques
    * licitació
    * contracte d'obres
    * administració local

Concurs. Programa d'Actuació Integrada UE R-1-B. [2008/7959]  
El Ple de l'Ajuntament de la Pobla Tornesa ha acordat, en la sessió celebrada el dia 4 de juny de 2008, l'obertura del procediment de concurs per a l'adjudicació del Programa d'Actuació Integrada de la Unitat d'Execució UE R-1-B, així com les bases particulars que l'han de regir, i, d'acord amb el que establix l'article 132 de la Llei Urbanística Valenciana, es procedix a la publicació de l'anunci de concurs i extracte de les bases particulars, amb el contingut que s'hi indica. S'ha remés, prèviament, un anunci al Diari Oficial de la Unió Europea el dia 5 de juny de 2008.  
1. Entitat local adjudicadora: Ajuntament de la Pobla Tornesa; plaça de l'Ajuntament, 1, la Pobla Tornesa, 12472, Castelló. Telèfon 271 174 468; fax 561 621 787; correu electrònic myirlsyk.tndhgkwooa@ag.met.az.  
2. Bases: bases generals per a l'adjudicació de programes d'actuació integrada, aprovades per l'Acord Plenari de 7 de juny de 2006 i publicades en el Butlletí Oficial de la Província de Castelló de 27 de juny de 2006; bases particulars del Programa d'Actuació Integrada de la Unitat d'Execució UE R-3-B, aprovades per l'Acord Plenari de 4 de juny de 2008 i de les quals es publica ací un extracte. Ambdós documents resten a disposició de les persones interessades, les quals en podran obtindre una còpia si s'adrecen a l'Ajuntament de la Pobla Tornesa, en l'adreça indicada a l'apartat 1.  
3. Lloc, idioma i termini de presentació: Registre General de l'Ajuntament de la Pobla Tornesa; idioma, espanyol; data límit de presentació de proposicions, 5 de setembre de 2008, inclusivament.  
 4. D'acord amb el que disposa l'article 122 de la Llei Urbanística Valenciana, la solvència econòmica i financera de l'urbanitzador s'acreditarà mitjançant un informe d'institucions financeres o un justificant de l'existència d'una assegurança d'indemnització per a riscos professionals.  
 La solvència tècnica i professional s'acreditarà per qualsevol dels mitjans establits en l'article 123 de la Llei Urbanística Valenciana.  
5. Documentació que cal presentar:   
Documentació del sobre B: documentació acreditativa de la personalitat del licitador, capacitat, solvència i altres, d'acord amb el que establix l'article 11 de les bases generals.  
Documentació sobre A: inclourà dos sobres, d'acord amb el que disposa l'article 11 de les bases generals: sobre A.1: documentació integrant de l'alternativa tècnica, a què es referixen l'article 126 de la Llei Urbanística Valenciana i el 12 de les bases generals per a l'adjudicació de programes. Sobre A.2: documentació integrant de la proposició juridicoeconòmica, d'acord amb els articles 127 de la Llei Urbanística Valenciana i 13 de les bases generals.  
Esta documentació l'haurà de sotmetre el concursant a informació pública pel termini d'un mes, d'acord amb el que establix l'article 134 de la Llei Urbanística Valenciana.  
6. No s'admetran variants.  
7. Criteris d'adjudicació i valoració:  
A) Corresponents a l'alternativa tècnica: 60% de la puntuació total, d'acord amb el que establix l'article 312.2.c i 312.3 del Reglament d'Ordenació i Gestió Territorial i Urbanística.  
Els criteris de valoració de l'alternativa tècnica i la seua puntuació serà la que seguix, sobre un total de 100 punts:  
a) La qualitat tècnica de l'ordenació proposada: fins a 50 punts (50% del total).  
b) La resolució adequada de la integració de l'actuació en el seu entorn i la millor estructuració de dotacions públiques i d'espais lliures: fins a 20 punts (20% del total).  
c) La qualitat tècnica de les resolucions proposades per a la urbanització: 10 punts (10% del total).  
d) Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador: 6 punts (6% del total).  
e) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este programa, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge: 6 punts (6% del total).  
e) Termini d'execució del programa d'actuació integrada: 2 punts (2% del total).  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible: 2 punts (2% del total).  
i) Compromisos addicionals assumits voluntàriament i a càrrec seu per l'urbanitzador: 2 punts (2% del total).  
j) Mitjans per al control de cada una de les prestacions que constituïxen l'objecte del programa: 2 punts (2% del total).  
B) Corresponents a la proposició juridicoeconòmica: (40% de la puntuació total, d'acord amb l'art. 313 del ROGTU).  
Els criteris de valoració de la proposició juridicoeconòmica i la seua puntuació serà la que seguix sobre un total de 100 punts:  
1. Import respecte de referències de quadres de preus de pràctica usual de les càrregues d'urbanització, expressades en euros per metre quadrat d'edificabilitat: 35 punts (35% del total).  
2. Valoració dels terrenys a l'efecte de fixar el coeficient de canvi per a pagament en espècie i menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient: 25 punts (25% del total).  
3. Major proporció de terrenys propis o associats que hagen de quedar afectes amb garantia real inscrita al Registre de la Propietat en compliment de les obligacions especials d'edificació derivades de l'aprovació del programa: 35 punts (35% del total).  
4. Compromisos financers per a l'execució de les obligacions complementàries assumides voluntàriament i a càrrec seu per l'urbanitzador: 5 punts (5% del total).  
6. Garantia provisional: 8.800 euros.  
7. Garantia definitiva: 10% de les càrregues d'urbanització.  
La Pobla Tornesa, 5 de juny de 2008.- L'alcalde: Carlos Selma Miguel.